

# REPUBLIKA HRVATSKA

# DUBROVAČKO NERETVANSKA ŽUPANIJA

# O P Ć I N A J A N J I N A

OPĆINA JANJINA

Janjina 111

20246 Janjina

KLASA: 302-01/21-01/04

URBROJ: 2117/06-02-21-16

Janjina, 2. kolovoza 2021.

DOKUMENTACIJA O NABAVI

ZA PROVEDBU POSTUPKA JEDNOSTAVNE NABAVE ROBE

NABAVA MONTAŽNE RIBARNICE S DODATNOM OPREMOM

Evidencijski broj nabave: JN – 9/2021

Janjina, kolovoz 2021.

SADRŽAJ DOKUMENTACIJE:

 1. OPĆI PODTACI

 2. PODATCI O PREDMETU NABAVE

 3. RAZLOZI ISKLJUČENJA PONUDITELJA

 4. ODREDBE O SPOSOBNOSTI PONUDITELJA

 5. ODREDBE O PONUDI

 6. OSTALE ODREDBE

 7. PRIJEDLOG UGOVORA

 8. PONUDBENI LIST

 8. A) PONUDBENI LIST-ZAJEDNICA PONUDITELJA

Prilog 1.: Troškovnik

Temeljem Zakona o javnoj nabavi NN 120/16 (dalje u tekstu: ZJN 2016), a sukladno članku 12., Naručitelj nije obvezan provoditi postupke javne nabave propisane Zakonom o javnoj nabavi, obzirom na to da je procijenjena vrijednost nabave za robu manja od 200.000,00 kuna bez PDV-a.

**1. OPĆI PODATCI**

**1.1. Podatci o naručitelju**

Naziv i sjedište Naručitelja: Općina Janjina, Janjina 111, 20246 Janjina, OIB: 52759181451

Telefon: 020741369, Telefax: 020741005

Adresa elektroničke pošte: janjina@janjina.hr

Internetska adresa: [www.janjina.hr](http://www.janjina.hr)

1.2. Osoba ili služba zadužena za kontakt

Ime i prezime: Ivana Brkić

Elektronička pošta: nabava.janjina@gmail.com

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku i latiničnom pismu putem elektroničke pošte navedene kontakt osobe.

1.3. Evidencijski broj nabave

JN – 9/2021

**1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi**

Temeljem članka 80. stavka 2. točke 2. ZJN 2016, objavljujemo da postoje gospodarski subjekti s kojima je Naručitelj u sukobu interesa u smislu članka 76. stavka 2. i članka 77. ZJN 2016:

- Andiva j.d.o.o., Vijenac Petrove gore 9, 31000 Osijek, OIB: 31774002546

**1.5. Vrsta postupka nabave**

Postupak jednostavne nabave temeljem članka 9. Pravilnika o provedbi postupaka jednostavne nabave Naručitelja.

**1.6. Procijenjena vrijednost nabave**

199.500,00 kuna bez PDV-a.

**1.7. Vrsta ugovora o nabavi**

Po provedenom postupku jednostavne nabave sklopit će se ugovor o isporuci robe.

2. PODATCI O PREDMETU NABAVE

2.1. Opis predmeta nabave

Predmet nabave je nabava montažne kućice–ribarnice s dodatnom opremom. Nabava obuhvaća nabavku, isporuku i montažu kućice-ribarnice u skladu sa zahtjevima iz troškovnika te nabavku, isporuku i montažu dodatne opreme u skladu sa zahtjevima iz troškovnika.

CPV oznaka - 45223821-7

Predmet nabave nije podijeljen na grupe te je ponuditelj u obvezi ponuditi predmet nabave u cijelosti odnosno ponuda mora obuhvatiti sve stavke troškovnika koji je prilog ove dokumentacije o nabavi.

2.2. Količina predmeta nabave

Količina predmeta nabave utvrđena je troškovnikom koji je dio dokumentacije o nabave. U troškovniku su određene točne količine predmeta nabave.

2.3. Tehnička specifikacija predmeta nabave

Detaljan opis predmeta nabave i specifikacije predmeta nabave dane su u troškovniku (Prilog 1.) koji je dio ove dokumentacije o nabavi.

**2.4. Kriteriji za ocjenu jednakovrijednosti predmeta nabave (ako se upućuje na marku, izvor, patent, itd.)**

Nije primjenjivo.

**Odredbe o normama**

Norme koje su navedene u troškovniku ili tehničkim specifikacijama propisane su s ciljem da roba koja se nudi odgovara tehničkoj specifikaciji i zahtjevima Naručitelja. Ukoliko se troškovnikom ili tehničkim specifikacijama zahtijevaju određene norme, Naručitelj ne smije odbiti ponudu zbog toga što ponuđeno nije u skladu s tehničkim specifikacijama na koje je uputio, ako ponuditelj u ponudi na zadovoljavajući način Naručitelju dokaže, bilo kojim prikladnim sredstvom da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Potvrdu ili drugi jednakovrijedni dokaz o sukladnosti ponuđenih proizvoda s traženim normama/certifikatima/standardima navedenim u troškovniku ili tehničkim specifikacijama nije potrebno dostavljati u ponudi, već ih Naručitelj može zatražiti od ponuditelja koji je podnio ekonomski najpovoljniju ponudu, prije donošenja odluke o odabiru.

2.5. Troškovnik

Ponuditelj je dužan ispuniti sve stavke troškovnika (Prilog 1.) koji je dio ove dokumentacije o nabavi.

Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale u skladu s pravilima o zaokruživanju decimalnih brojeva) za sve stavke u troškovniku. Prilikom popunjavanja troškovnika ponuditelj izračunava ukupnu cijenu stavke kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u kunama, bez poreza na dodanu vrijednost. Iskazanom jediničnom i ukupnom cijenom stavke, smatra se da ponuditelj nudi predmet nabave u skladu s tehničkim specifikacijama.

Ponuditelj ne smije mijenjati izvorni oblik i sadržaj troškovnika.

Popust i svi troškovi moraju biti uračunati u ponuđenim i upisanim jediničnim cijenama u stavkama troškovnika.

Ponuditelj je dužan u troškovniku navesti proizvođača i naziv i/ili šifru ponuđenog proizvoda i to u svakoj stavci troškovnika u kojoj postoji mjesto predviđeno za upis (stavka 1.3.)

2.6. Mjesto isporuke robe

Općina Janjina.

2.7. Rok izvršenja ugovora

Rok isporuke i montaže montažne ribarnice s dodatnom opremom je najkasnije u roku 60 dana od obostarnog potpisa ugovora. Po isporučenoj robi ugovorne strane potpisat će primopredajni zapisnik te će se kao datum izvršenja ugovornih obveza smatrati datum naveden u primopredajnom zapisniku. Završetkom isporuke robe smatra se dan kada su ugovorne strane potpisale Zapisnik o primopredaji robe, kojim se utvrđuje da je roba uredno isporučena, montirana, da količinom i kvalitetom odgovara tehničkim specifikacijama iz dokumentacije o nabavi.

3. RAZLOZI ISKLJUČENJA PONUDITELJA

3.1. Razlozi isključenja ponuditelja

Naručitelj će obvezno iz postupka nabave isključiti gospodarskog subjekta ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako ponuditelj ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana ponuditelja, ako ponuditelj nema poslovni nastan u Republici Hrvatskoj

Iznimno, Naručitelj neće isključiti ponuditelja iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja (primjerice u postupku predstečajne nagodbe).

Da bi dokazao nepostojanje ovog razloga za isključenje gospodarski subjekt u ponudi dostavlja potvrdu Porezne uprave o stanju duga koja ne smije biti starija od 30 dana računajući od dana slanja Poziva za dostavu ponuda. Potvrda Porezne uprave može biti i u neovjerenoj preslici.

Ako se u državi poslovnog nastana ponuditelja, odnosno državi čiji je osoba državljanin ne izdaju navedeni dokumenti ili ako ne obuhvaćaju sve tražene okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

U slučaju zajednice gospodarskih subjekata i/ili sudjelovanja podugovaratelja razloge isključenja dokazuje pojedinačno svaki član zajednice i svaki podugovaratelj.

4. ODREDBE O SPOSOBNOSTI PONUDITELJA

4.1. Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi poslovnog nastana.

U slučaju zajednice gospodarskih subjekata sposobnost za obavljanje profesionalne djelatnosti dokazuje pojedinačno svaki član zajednice.

Ponuditelj dostavlja dokument kojim se dokazuje sposobnost – odgovarajući izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Izvadak se može dostaviti u neovjerenoj preslici i ne smije biti stariji od 90 dana računajući od dana slanja poziva za dostavu ponude.

**4.2. Uvjeti tehničke i stručne sposobnosti i njihove minimalne razine**

**Popis glavnih isporuka robe**

Gospodarski subjekt mora dokazati da je u godini u kojoj je započeo postupak jednostavne nabave i tijekom tri godine koje prethode toj godini izvršio isporuku robe iste ili slične predmetu nabave. Traženu sposobnost gospodarski subjekt može dokazati s najviše dvije (2) izvršene isporuke robe iste ili slične predmetu nabave čija ukupna zbrojena vrijednost iznosi najmanje 150.000,00 kuna bez PDV-a.

Tražena sposobnost dokazuje se popisom glavnih isporuka robe pruženih u godini u kojoj je započeo postupak jednostavne nabave i tijekom tri godine koje prethode toj godini. Popis sadržava opis robe, vrijednost robe, datum isporuke te naziv druge ugovorne strane.

U slučaju da gospodarski subjekt dokazuje minimalnu razinu tehničke i stručne sposobnosti izraženo u valuti različitoj od valute HRK isti se uvažava u vrijednosti prema srednjem tečaju Hrvatske narodne banke za navedenu valutu koji je u primjeni na dan slanja ovog Poziva za dostavu ponude.

*Oslanjanje na sposobnost drugih subjekata:*

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta, a koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Naručitelj će od gospodarskog subjekta zahtijevati da zamijeni subjekta na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta. Pod istim uvjetima zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata. U slučaju oslanjanja na sposobnost drugih subjekata Naručitelj će od ekonomski najpovoljnijeg ponuditelja zatražiti dostavu potpisane i ovjerene Izjave o stavljanju resursa na raspolaganje ili Ugovora/sporazuma o poslovnoj/tehničkoj suradnji iz kojega je vidljivo koji se resursi međusobno ustupaju. Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

5. ODREDBE O PONUDI

5.1. Sadržaj i način izrade

Ponuda mora sadržavati:

1. POPUNJENI, POTPISAN I OVJEREN PONUDBENI LIST

2. POPUNJENI TROŠKOVNIK

3.DOKUMENTE KOJIMA PONUDITELJ DOKAZUJE DA NE POSTOJE RAZLOZI ISKLJUČENJA

4. TRAŽENE DOKAZE SPOSOBNOSTI

Pri izradi ponude ponuditelj se mora pridržavati zahtjeva i uvjeta iz dokumentacije za nabavu.

Pri izradi ponude ponuditelj ne smije mijenjati i nadopunjavati tekst dokumentacije za nabavu.

Ukoliko se ponuda dostavlja putem elektoničke pošte, ponuda mora biti dostavljena kao jedan dokument u .pdf formatu.

Ponuda se izrađuje na način da čini cjelinu te se uvezuje na način da se onemogući naknadno vađenje ili umetanje listova, ukoliko se dostavlja poštom ili osobno.

Varijante ponude nisu dopuštene.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Trošak pripreme i podnošenja ponude u cijelosti snosi ponuditelj.

5.2. Način određivanja cijene ponude

Ponuditelji su dužni dostaviti ponudu s cijenom u kunama.

Cijena ponude piše se brojkama i izražava se u kunama i obuhvaća sve troškove potrebne za urednu isporuku robe (primjerice troškovi nabave, isporuke i montaže nuđene opreme, uključivo sav rad vezan za izradu, montažu, troškovi prijevoza, dostave, montaže). Jedinične cijene ponude ostaju nepromijenjene tijekom cijelog trajanja ugovora.

Ukoliko Naručitelj prilikom pregleda ponuda utvrdi računsku pogrešku, Naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena te će od ponuditelja zatražiti da u roku 2 (dva) dana od dana primitka obavijesti potvrdi prihvaćanje ispravke računske pogreške. Ispravci se u ponudi jasno naznačuju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

5.3. Valuta ponude

Valuta ponude je HRK.

5.4.Kriterij odabira ponude

Kriterij za odabir je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Temeljem članka 294. stavka 2. ZJN 2016, Naručitelj uspoređuje cijene ponuda s porezom na dodanu vrijednost.

5.5. Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj odnosno tzv. internacionalizme, tuđe riječi i prilagođenice.

5.6. Rok valjanost ponude

Rok valjanosti ponude je 30 dana od isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja, ponuditelj može produžiti rok valjanosti svoje ponude.

5.7. Način dostave te datum, vrijeme i mjesto dostave i otvaranja ponuda

Ponuda se dostavlja putem elektroničke pošte na adresu: nabava.janjina@gmail.com ili putem preporučene pošte s povratnicom ili osobno na adresu Naručitelja Općina Janjina, Janjina 111, 20246 Janjina.

Ukoliko se ponuda dostavlja putem pošte ili osobno, na omotnici mora biti naznačeno:

– naziv i adresa Naručitelja,

– naziv i adresa ponuditelja,

– evidencijski broj nabave,

– naziv predmeta nabave,

– naznaka »ne otvaraj«.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponude se dostavljaju zaključno do 12.08.2021. do 13:00 sati bez obzira na način dostave. Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.

Neće se provoditi javno otvaranje ponuda.

6. OSTALE ODREDBE

6.1. Odredbe koje se odnose na zajednicu gospodarskih subjekata

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje ugovora.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice.

Odgovornost ponuditelja iz zajednice gospodarskih subjekata je solidarna.

*Napomena: Popunjeni ponudbeni list za zajednicu gospodarskih subjekata potpisuju svi članovi zajednice gospodarskih subjekata, u suprotnom oni članovi zajednice koji potpisuju popunjeni ponudbeni list moraju imati ovlaštenje za potpis od ostalih članova zajednice.*

6.2. Podugovaratelji, podugovor i plaćanje

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa)

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

6.3. Jamstvo za uredno ispunjenje ugovora

Odabrani ponuditelj se obvezuje u roku od 15 (petnaest) dana od dana obostranog potpisa ugovora dostaviti Naručitelju jamstvo za uredno ispunjenje ugovora, za slučaj povrede obveza iz ugovora, u visini od 10% (slovima: deset posto) vrijednosti ugovora bez PDV-a.

Jamstvo se dostavlja u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine br. 115/12 i 82/17) odnosno Pravilnikom o obliku i sadržaju bjanko zadužnice (Narodne novine br. 115/12 i 82/17).

Jamstvo za uredno ispunjenje ugovora mora biti važeće sukladno razdoblju trajanja ugovora.

Umjesto navedenog, gospodarski subjekt može dati jamstvo u vidu novčanog pologa u traženom iznosu na račun Naručitelja broj HR8524840081859900002, MODEL: HR 68 POZIV NA BROJ 7242- OIB (Ugovaratelja), opis plaćanja – polog jamstva za uredno ispunjenje ugovora, evidencijski broj nabave JN – 9/2021.

Neiskorišteno jamstvo Naručitelj će vratiti odabranom ponuditelju u roku od 20 dana od dana urednog izvršenja ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

6.4. Informacije i dodatna pojašnjenja dokumentacije

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju, a Naručitelj će odgovor dostaviti svim pozvanim gospodarskim subjektima na isti način na koji je dostavio i poziv za dostavu ponude.

Pod uvjetom da je zahtjev dostavljen pravodobno, Naručitelj će odgovor staviti na raspolaganje najkasnije tijekom drugog dana, prije dana u kojem ističe rok za dostavu ponuda. Zahtjev je pravodoban ako je dostavljen Naručitelju najkasnije tijekom trećeg dana prije dana u kojem ističe rok za dostavu ponuda.

6.5. Izmjena dokumentacije za nabavu

Ako Naručitelj za vrijeme roka za dostavu ponuda mijenja dokumentaciju za nabavu osigurat će dostupnost izmjena svim gospodarskim subjektima na isti način na koji je dostavio i poziv za dostavu ponude.

6.6. Pojašnjenje i upotpunjavanje ponude

U postupku pregleda i ocjene ponuda Naručitelj može pozvati ponuditelje da pojašnjenjem ili upotpunjavanjem u vezi s dokumentima traženim sukladno točkama 3. i 4. dokumentacije o nabavi, uklone pogreške, nedostatke ili nejasnoće koje se mogu ukloniti.

Pogreškama, nedostacima ili nejasnoćama smatraju se dokumenti koji jesu ili se čine nejasni, nepotpuni, pogrešni, sadrže greške ili nedostaju.

Naručitelj može pozvati ponuditelje da u primjerenom roku ne kraćem od 3 dana pojasne ili upotpune dokumente koje su predali ili da dostave dokumente koje su trebali predati.

Pojašnjenje ili upotpunjavanje u vezi s dokumentima ne smatra se izmjenom ponude.

U postupku pregleda i ocjene ponuda Naručitelj može pozvati ponuditelje da u roku ne kraćem od 3 dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Opisano postupanje Naručitelja ne smije imati učinak diskriminacije, nejednakog tretmana ponuditelja ili pogodovanja pojedinom ponuditelju u postupku nabave te mora biti transparentno.

Ponudbeni list i troškovnik ne smatraju se određenim dokumentima koji nedostaju u smislu ove točke dokumentacije te Naručitelj ne smije zatražiti ponuditelja da iste dostavi tijekom pregleda i ocjene ponuda.

6.7. Provjera ponuditelja

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika.

Za potrebe dostavljanja dokumenata daje se primjereni rok od 3 dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava određene uvjete, Naručitelj će odbiti njegovu ponudu.

Prije donošenja odluke Naručitelj zadržava pravo provjere dostavljenih dokumenata kod izdavatelja dokumenta, nadležnog tijela ili treće strane koja ima saznanja o relevantnim činjenicama. U slučaju da se provjerom utvrdi da su informacije dostavljene u dokumentima netočne, Naručitelj će odbiti ponudu.

6.8. Razlozi za isključenje ponude

Naručitelj će isključiti ponuditelja:

- ukoliko ne dokaže da ne postoje razlozi isključenja propisani točkom 3.1. ove dokumentacije o nabavi.

6.9. Razlozi za poništenje postupka

Naručitelj će na osnovi rezultata pregleda i ocjene ponuda donijeti odluku o poništenju postupka:

- ako nije pristigla niti jedna ponuda,

- ako nakon pregleda i ocjene ponuda ne preostane niti jedna ponuda koja udovoljava svim traženim uvjetima nabave,

- ako je cijena najpovoljnije ponude veća od procijenjene vrijednosti nabave osim ako Naručitelj ima osigurana sredstva, a cijena najpovoljnije ponude ne prelazi prag za provedbu javne nabave,

- ukoliko su se izmijenile okolnosti ili su postale poznate okolnosti zbog koje bi dovele do neprovođenja postupka ili provođenja sadržajno znatno drugačijeg postupka nabave.

utvrdi da su informacije dostavljene u dokumentima netočne, Naručitelj će odbiti ponudu.

6.10. Odluka o odabiru/poništenju

Naručitelj će odluku o odabiru ili poništenju donijeti najkasnije u roku 15 dana od dana isteka roka za dostavu ponuda, a objaviti će se na isti način kao i poziv za dostavu ponuda, odnosno dostavom odluke putem elektroničke pošte svim gospodarskim subjektima koji su dostavili ponude i objavom na Internet stranici Naručitelja.

Istekom dana objave smatra se da je odluka dostavljena svim ponuditeljima.

Na odluku o odabiru ili poništenju, žalba nije dopuštena.

6.11. Rok, način i uvjeti plaćanja

Plaćanje unaprijed je isključeno.

Plaćanje se vrši po uredno isporučenoj i montiranoj robi, a sve prema uvjetima i zahtjevima dokumentacije o nabavi i troškovniku, a nakon potpisanog primopredajnog zapisnika, u roku od 30 dana od dana dostave računa od strane odabranog ponuditelja.

Odabrani ponuditelj je obavezan izdati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Odabrani ponuditelj ne smije bez suglasnosti Naručitelja, svoja potraživanja prema Naručitelju, prenositi na treće osobe.

6.12. Izmjene ugovora

Naručitelj smije izmijeniti ugovor tijekom njegova trajanja bez provođenja novog postupka jednostavne nabave na odgovarajući način u skladu s odredbama članaka 315. – 320. Zakona o javnoj nabavi (NN br. 120/16).

6.13. Prijedlog ugovora

Prijedlog ugovora je sastavni dio dokumentacije o nabavi (dio 7. ove dokumentacije o nabavi).

Nakon provedenog postupka Naručitelj će s odabranim ponuditeljem u skladu s odabranom ponudom i pod uvjetima određenim u dokumentaciji o nabavi sklopiti ugovor o nabavi robe.

Prijedlog ugovora sastavni je dio dokumentacije o nabavi.

Dostavom ponude smatrat će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

Ugovorne strane su dužne potpisati ugovor u roku od 30 (trideset) dana od dana dostave odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor i da je odustao od svoje ponude te će izvršiti novo rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije ponude ili ako postoje razlozi poništiti postupak nabave.

7. PRIJEDLOG UGOVORA

Općina Janjina, Janjina 111, 20246 Janjina, OIB: 52759181451 (u daljnjem tekstu: Naručitelj) koju zastupa Vlatko Mratović, općinski načelnik

i

……………………………………………………………………..(u daljnjem tekstu: Ugovaratelj)

sklapaju sljedeći

UGOVOR O ISPORUCI

montažne ribarnice s dodatnom opremom

Članak 1.

(1) Na temelju provedenog postupka jednostavne nabave s namjerom sklapanja Ugovora o jednostavnoj nabavi za predmet nabave robe: Nabava montažne ribarnice s dodatnom opremom, evidencijski broj nabave JN – 9/2021, Naručitelj je Odlukom od ……….2021. godine (KLASA:……….., URBROJ: …………), odabrao ponudu ponuditelja ………………. br.…………od ……….. godine kao ekonomski najpovoljniju ponudu.

Članak 2.

(1) Temeljem navedenog, Naručitelj daje, a Ugovaratelj preuzima obvezu, za račun Naručitelja, isporučiti i montirati robu iz članka 1. ovog Ugovora, a sve prema uvjetima iz dokumentacije o nabavi Naručitelja, odabranoj ponudi Ugovaratelja i ugovornom troškovniku koji je sastavni dio ovog Ugovora.

Članak 3.

(1) Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja Ugovora i ostvarivanja prava u tim odnosima i suzdržati se od postupaka kojim se može drugome prouzročiti šteta.

(2) Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa ( pažnja dobrog gospodarstvenika, odnosno pažnja dobrog domaćina).

(3) Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Članak 4.

(1) Vrijednost Ugovora iz članka 1. ovoga Ugovora je

 …………………… kuna bez PDV-a

 PDV 25% ………………….. kuna

 Ukupno: …………………… kuna s PDV-om

(2) Jedinične cijene iz troškovnika ostaju nepromijenjene tijekom cijelog trajanja Ugovora.

(3) Ugovorena cijena bez poreza na dodanu vrijednost sadržava sve troškove i popuste (primjerice troškovi nabave, isporuke i montaže nuđene opreme, uključivo sav rad vezan za izradu, montažu, troškovi prijevoza, dostave, montaže).

Članak 5.

(1) Plaćanje unaprijed je isključeno.

(2) Plaćanje se vrši po uredno isporučenoj i montiranoj robi, a sve prema uvjetima i zahtjevima dokumentacije o nabavi i troškovniku, a nakon potpisanog primopredajnog zapisnika, u roku od 30 dana od dana dostave računa od strane Ugovaratelja.

(3) Ugovaratelj je obvezan izdati, a Naručitelj zaprimiti i obraditi te izvršiti plaćanje elektroničkog računa i pratećih isprava izdanih sukladno europskoj normi u zakonski propisanom, strukturiranom formatu a sve sukladno Zakon o elektroničkom izdavanju računa u javnoj nabavi (Narodne Novine br. 94/18).

(4) U slučaju da je dio Ugovora Ugovaratelj dao u podugovor i s obzirom da se ti radovi/robe/usluge neposredno plaćaju podugovaratelju, Ugovaratelj mora svom računu obvezno priložiti račune svojih podugovaratelja koje je prethodno potvrdio.

(5) Naručitelj ima pravo prigovora na račun ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Članak 6.

(1) Rok isporuke i montaže montažne ribarnice s dodatnom opremom je najkasnije u roku 60 dana od obostranog potpisa Ugovora.

(2) Završetkom isporuke robe smatra se dan kada su ugovorne strane potpisale Zapisnik o primopredaji robe, kojim se utvrđuje da je roba uredno isporučena, montirana, da količinom i kvalitetom odgovara tehničkim specifikacijama iz dokumentacije o nabavi.

(3) Ukoliko se prilikom primopredaje utvrde određene nepravilnosti u pogledu kvalitete i originalnosti isporučene robe, Ugovaratelj je iste dužan otkloniti. Nakon otklanjanja utvrđenih nedostataka, ugovorne strane su dužne potpisati primopredajni zapisnik.

(4) Ugovaratelj je obvezan, ukoliko nije ranije, prilikom primopredaje dostaviti Naručitelju:

- potvrdu ili drugi jednakovrijedni dokaz o sukladnosti ponuđenih proizvoda s traženim normama/certifikatima/standardima navedenim u troškovniku ili tehničkim specifikacijama.

(5) Ukoliko Ugovaratelj ne dostavi potrebne dokumente iz prethodnog stavka ovog članka primopredaja neće biti izvršena.

(6) Zapisnik o primopredaji potpisuju predstavnik Naručitelja i predstavnik Ugovaratelja.

(7) Nakon potpisivanja zapisnika o primopredaji, primopredaja se smatra uredno izvršenom te je Ugovaratelj ovlašten ispostaviti račun.

Članak 7.

(1) Zadani rokovi iz prethodnog članka, izmijeniti će se u slučajevima u kojima je Ugovaratelj zbog promijenjenih okolnosti, nepovoljne epidemiološke situacije, više sile ili neispunjenja obveza Naručitelja bio spriječen izvršavati svoje obveze.

(2) U slučaju promijenjenih okolnosti koje uvjetuju produljenje rokova, Ugovaratelj je u obvezi dostaviti Naručitelju u pisanom obliku obrazloženje i prijedlog novih rokova nakon čega će ugovorne strane, uz prethodni dogovor, potpisati dodatak ovome Ugovoru.

(3) Razlogom izmjene roka isporuke robe ni u kojem slučaju ne mogu biti one promijenjene okolnosti ili razlozi koje je uzrokovao ili za koje odgovara Ugovaratelj.

Članak 8.

(1) U slučaju prekoračenja ugovorenog roka zbog razloga koji nisu definirani člankom 7. ovog Ugovora, Naručitelj, ukoliko ostavi Ugovor na snazi, ima pravo Ugovaratelju naplatiti ugovornu kaznu za zakašnjenje u iznosu od 2 ‰ (dva promila) od ugovorene sume bez PDV-a za svaki dan zakašnjenja.

(2) Ukupni iznos ugovorne kazne ne može biti veći od 10% (deset posto) od ugovorene vrijednosti bez PDV-a.

(3) Ugovorna kazna se obračunava do dana primopredaje robe, a Naručitelj je ovlašten naplatiti iznos ugovorne kazne od iznosa koje duguje Ugovaratelj.

(4) U slučaju kašnjenja u odnosu na definirane rokove u skladu s ovom dokumentacijom, sklopljenim ugovorom i njegovim izmjenama, Naručitelj Ugovaratelju može izdati upozorenje i zadati novi rok i/ili naplatiti ugovornu kaznu (sa ili bez prethodnog upozorenja i produljenja novog roka).

(5) Radi naplate ugovorne kazne, Naručitelj je ovlašten namiriti se iz jamstva za uredno ispunjenje ugovora ili odbiti ugovornu kaznu od neisplaćenog iznosa ugovorne cijene.

(6) Ugovaratelj je ugovornu kaznu dužan platiti u roku od sedam dana od dana zaprimanja zahtjeva za plaćanje od strane Naručitelja.

(7) Naručitelj može ugovornu kaznu naplatiti i na način odbijanja iznosa obračunate kazne od fakturiranog iznosa za isporučenu robu s čime je Ugovaratelj suglasan ili pak Ugovaratelj može za odgovarajući iznos ugovorne kazne umanjiti iznos računa koji se ispostavlja za isporučenu robu.

Članak 9.

(1) Ugovaratelj je dužan obveze iz ovog Ugovora izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu sa pozitivnim propisima koji se odnose na predmet nabave, te uvjetima i zahtjevima iz dokumentacije o nabavi, ponude i ovog Ugovora.

(2) Ugovaratelj jamči Naručitelju da je isporučena roba nova i nekorištena, te da udovoljavaju svim standardima prema pozitivnim propisima u Republici Hrvatskoj kao i uvjetima i zahtjevima iz dokumentacije o nabavi i ponude.

Članak 10.

(1) Ako Naručitelj utvrdi nedostatke u pogledu originalnosti ili kvalitete isporučene opreme prilikom primopredaje, dužan je o tome obavijestiti Ugovaratelja koji će odmah ukloniti utvrđene nedostatke.

Članak 11.

(1) Ugovaratelj se obvezuje u roku od 15 (petnaest) dana od dana obostranog potpisa Ugovora dostaviti Naručitelju jamstvo za uredno ispunjenje ugovora, za slučaj povrede obveza iz Ugovora, u visini od 10% (slovima: deset posto) vrijednosti ugovora bez PDV-a.

(2) Jamstvo se dostavlja u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine br. 115/12 i 82/17) odnosno Pravilnikom o obliku i sadržaju bjanko zadužnice (Narodne novine br. 115/12 i 82/17).

(3) Jamstvo za uredno ispunjenje ugovora mora biti važeće sukladno razdoblju trajanja ugovora.

(4) Umjesto navedenog, Ugovaratelj može dati jamstvo u vidu novčanog pologa u traženom iznosu na račun Naručitelja broj HR8524840081859900002, MODEL: HR 68 POZIV NA BROJ 7242- OIB (Ugovaratelja), opis plaćanja – polog jamstva za uredno ispunjenje ugovora, evidencijski broj nabave JN – 9/2021.

(5) Neiskorišteno jamstvo Naručitelj će vratiti odabranom ponuditelju u roku od 20 dana od dana urednog izvršenja ugovora.

(6) U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

Članak 12.

(1) Sukladno ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata koji će isporučiti robu u skladu s ovim Ugovorom, kako slijedi:

-

-

(2) Naručitelj neposredno plaća svakom članu zajednice gospodarskih subjekata u skladu s načinom plaćanja iz članka 4. ovog Ugovora, a za onaj dio Ugovora o nabavi koji je on izvršio, ako zajednica gospodarskih subjekata ne odredi drugačije.

(3) Odgovornost gospodarskih subjekata iz zajednice gospodarskih subjekata je zajednička i solidarna.

Članak 13.

(1) Sukladno ponudi iz članka 1. ovo Ugovora, ugovorne strane utvrđuju podugovaratelja/e i dio Ugovora koje će isti izvršiti kako slijedi:

- dio Ugovora dan u podugovor (predmet ili količina, vrijednost ili postotni udio)

- podatak o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

(2) Naručitelj se obvezuje direktno isplatiti cijenu za dio izvršen Ugovora podugovaratelju na način utvrđen člankom 4. ovoga Ugovora, na IBAN podugovaratelja. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Članak 14.

(1) Ako se tijekom izvršenja ovog Ugovora Ugovaratelj ne drži uvjeta Ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Ugovaratelja da, u primjerenom roku, otkloni nedostatke odnosno ispuni obvezu iz ovog Ugovora.

(2) Ukoliko do isteka roka iz stavka 1. ovog članka Ugovaratelj ne postupi po zahtjevu Naručitelja Naručitelj ima pravo raskinuti Ugovor.

(3) Naručitelj ima pravo raskinuti ovaj Ugovor, bez ostavljanja naknadnog roka ukoliko Ugovaratelj:

- ne dostavi jamstvo za uredno ispunjenje ugovora kako je propisano ovim Ugovorom;

- u slučaju produljenja ugovorenog roka, ne dostavi novo ili produženo jamstvo za uredno ispunjenje ugovora kako je propisano ovim Ugovorom;

- prekorači ugovoreni rok iz razloga koji nisu definirani člankom 7. ovog Ugovora

- ukoliko se u toku izvršenja Ugovora utvrdi da Ugovaratelj uvodi novog podugovaratelja neovisno o tome je li prethodno dao dio Ugovora o javnoj nabavi u podugovor ili ne ili mijenja podugovaratelja bez odobrenja Naručitelja; ili

- postane nelikvidan ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru.

(4) U slučaju raskida Ugovora od strane Naručitelja, u slučajevima iz ovog članka, Naručitelj ima pravo naplatiti ugovornu kaznu i/ili naplatiti jamstvo za uredno ispunjenje ugovora zbog neispunjenja ugovorne obveze, i to do punog iznosa jamstva.

(5) Ugovor se smatra raskinutim kada Ugovaratelj primi pismenu obavijest o raskidu Ugovora.

Članak 15.

(1) Ugovaratelj ima pravo raskinuti ovaj Ugovor ako Naručitelj u bitnome ne izvršava svoje obveze iz ovog Ugovora i nakon upozorenja Ugovaratelja.

(2) Šteta koju Ugovaratelj može potraživati zbog raskida ovog Ugovora iz razloga što Naručitelj u bitnome nije izvršavao svoje obveze, obuhvaća samo običnu štetu koju je Ugovaratelj imao zbog raskida (što ne uključuje troškove uprave niti izmaklu korist ili povredu prava osobnosti).

(3) U slučaju neovlaštenog raskida Ugovora od strane Ugovaratelja Naručitelj je ovlašten naplatiti ugovornu kaznu zbog neispunjenja ugovorne obveze.

Članak 16.

(1) Naručitelj će po obostranom potpisu ovog Ugovora, bez odgađanja, imenovati osobu/osobe koja će biti predstavnik Naručitelja i u njegovo ime nadgledati izvršenje ovog Ugovora, te o tom imenovanju obavijestiti Ugovaratelja.

(2) Ugovaratelj će po obostranom potpisu ovog Ugovora, bez odgađanja, imenovati osobu/osobe koja će biti predstavnik Ugovaratelja, te o tom imenovanju obavijestiti Naručitelja.

(3) U slučaju zajednice gospodarskih subjekata, osobu/e iz prethodnog stavka imenuje član zajednice gospodarskih subjekata s kojom će se u ime zajednice odvijati komunikacija s Naručiteljem.

(4) Imenovane osobe iz ovog članka smatraju se ovlaštenim osobama za komunikaciju između ugovornih strana te imenovanja moraju sadržavati i adrese elektroničke pošte predstavnika Naručitelja i Ugovaratelja.

(5) Pismena se smatraju dostavljenim u trenu kada poslana elektronička pošta bude zaprimljena na poslužitelju elektroničke pošte.

(6) Ugovorne strane su suglasne da u slučaju potrebe mijenjanja predstavnika ugovornih strana iz ovog članka, svaka ugovorna strana to obavlja samostalno i u najkraćem mogućem roku.

 Članak 17.

(1) Naručitelj smije izmijeniti Ugovor o jednostavnoj nabavi tijekom njegova trajanja bez provođenja novog postupka na odgovarajući način samo u skladu s odredbama članaka 315. – 320. ZJN 2016.

(2) Na odgovornost ugovornih strana primjenjuju se na odgovarajući način odredbe Zakona o obveznim odnosima.

Članak 18.

(1) Odredbe ovog Ugovora mogu se mijenjati isključivo suglasnom voljom ugovornih strana i to samo sklapanjem novog Ugovora ili dodatka ovom Ugovoru, u pisanoj formi.

Članak 19.

(1) Naručitelj i Ugovaratelj sporazumni su da se svi sporovi koji proisteknu iz ovog Ugovora prvenstveno rješavaju međusobnim dogovorom.

(2) U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.

Članak 20.

(1) Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Ugovaratelju.

Članak 21.

(1) Ovaj Ugovor stupa na snagu danom obostranog potpisa.

 Mjesto i datum: Mjesto i datum:

 \_\_\_\_\_\_\_\_\_\_\_\_\_\_\_\_\_ 2021. Janjina, 2021.

ZA UGOVARATELJA: ZA NARUČITELJA:

 Općina Janjina

 Općinski načelnik

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlatko Mratović

8. PONUDBENI LIST

Broj ponude: \_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_

1.PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv ponuditelja)*

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefona: \_\_\_\_\_\_\_\_\_\_\_\_\_\_\_\_\_\_\_\_\_

2. NARUČITELJ: Općina Janjina, Janjina 111, 20246 Janjina, OIB: 52759181451

3. PREDMET NABAVE: Nabava montažne ribarnice s dodatnom opremom

Evidencijski broj nabave: JN – 9/2021

4. PODACI O DIJELU UGOVORA KOJI SE DAJE U PODUGOVOR, TE PODACI O PODUGOVARATELJIMA (ispunjava se samo u slučaju ako se dio ugovora daje u podugovor)

|  |  |  |  |  |
| --- | --- | --- | --- | --- |
| Red. br. | Podugovaratelj (naziv ili tvrtka, sjedište, OIB) | IBAN podugovaratelja | Dio ugovora koji se daje u podugovor (predmet, količina) | Vrijednost podugovora i postotni dio (u kn bez PDV-a i %) |
|  |  |  |  |  |

5. CIJENA PONUDE:

|  |  |  |
| --- | --- | --- |
| 1 | Cijena ponude bez PDV-a |  |
| 2 | Porez na dodanu vrijednost 25% |  |
| 3 | Ukupna cijena ponude (s PDV-om) |  |

6. ROK VALJANOSTI PONUDE

30 dana od dana isteka roka za dostavu ponuda

 ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*Ime i prezime ovlaštene osobe ponuditelja*)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*Potpis ovlaštene osobe ponuditelja*)

*Napomena: Ukoliko ima više podugovaratelja ponuditelj smije dodati na ponudbeni list onoliko redaka koliko ima podugovaratelja pri čemu ne smije mijenjati sadržaj tablice.*

8 A) PONUDBENI LIST-ZAJEDNICA PONUDITELJA

Broj ponude: \_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_

PREDMET NABAVE: Nabava montažne ribarnice s dodatnom opremom

Evidencijski broj nabave: JN – 9/2021

1. NARUČITELJ: Općina Janjina, Janjina 111, 20246 Janjina, OIB: 52759181451

2.PONUDITELJ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv zajednice ponuditelja - svih članova zajednice)

3. ČLANOVI ZAJEDNICE

a)Naziv člana zajednice ovlaštenog za komunikaciju s naručiteljem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet, količina, vrijednost i postotni dio:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Naziv člana zajednice\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet, količina, vrijednost i postotni dio:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. PODACI O DIJELU UGOVORA KOJI SE DAJE U PODUGOVOR, TE PODACI O PODUGOVARATELJIMA (ispunjava se samo u slučaju ako se dio ugovora daje u podugovor)

|  |  |  |  |  |
| --- | --- | --- | --- | --- |
| Red.br. | Podugovaratelj (naziv ili tvrtka,sjedište, OIB) | IBAN podugovaratelja | Dio ugovora koji se daje u podugovor (predmet, količina) | Vrijednost podugovora i postotni dio (u kn bez PDV-a i %) |
|  |  |  |  |  |
|  |  |  |  |  |
|  |  |  |  |  |

5. CIJENA PONUDE:

|  |  |  |
| --- | --- | --- |
| 1 | Cijena ponude bez PDV-a |  |
| 2 | Porez na dodanu vrijednost 25 % |  |
| 3 | Ukupna cijena ponude (s PDV-om) |  |

6. ROK VALJANOSTI PONUDE

Rok valjanosti ponude je 30 dana od dana isteka roka za dostavu ponuda.

 ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Ime i prezime ovlaštene osobe ponuditelja)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Potpis ovlaštene osobe ponuditelja)*

M.P.

*Napomene: Ukoliko ima više članova zajednice od previđenog na ponudbenom listu, ponuditelj smije dodati na ponudbeni list ostale članove te potrebne podatke za ostale članove*

*Ukoliko ima više podugovaratelja ponuditelj smije dodati na ponudbeni list onoliko redaka koliko ima podugovaratelja pri čemu ne smije mijenjati sadržaj tablice.*